Kathrine Møller Kühl

**Kathrine Møller Kühl** (yo o tshotsweng ka Phukwi a le ga tlhano 2003) ke motshameki wa kgwele ya dinao ya porofeshionale wa moDanish yo o tshamekang e le motshamekagare wa mosireletsi kwa setlhopheng sa Women's Super League sa Everton, o mo kadimong go tswa kwa Arsenal le setlhopha sa bosetshaba sa Denmark. O fentse iponagatso ya gagwe ya boditshabatshaba ka 2021. 

## Tiro ya setlhopha
Møller Kühl o tsene kwa Hillerød Fodbold a le dingwaga tse tlhano mme a nna le setlhopha dingwaga tse di ferangbongwe. O ne a ya kwa FC Nordsjælland ka 2018. O ne a tshameka motshameko wa gagwe wa ntlha kgatlhanong le FC Thy-Thisted Q mme o ne a nna mo go ba ba simololang mo setlhopheng seo. Ka Phukwi wa 2020, o ne a bidiwa Cup Fighter wa ngwaga fa FC Nordsjælland e fenya kopi ya Danish ya 2019–20. Morago ga motshameko o o, o ne a bokiwa thata ke ba metswedi ya dikgang e le mentsinyana ka tiragatso e ntle yeo mme o ne a tshwantshanngwa le naledi ya setlhopha sa setshaba sa maDutch Pernille Harder. Mo go sone setlha seo o ne gape a thusa go fenya kgotlho ga setlhopha mo setlheng sa ntlha sa setlhopha seo mo liking.

Arsenal e ne ya bega go saeniwa ga ga Møller Kühl fa Firikgong a le supa ka 2023. Ka Firikgong a le masome mabedi le borataro o ne a tshameka motshameko wa gagwe wa Arsenal wa ntlha, a tswa mo bankeng mo motsotsong wa bo masome a marataro le bosupa mo motshamekong wa quarter-finale  ya kopi ya FA Women's League Cup kgatlhanong le Aston Villa.

Arsenal e ne ya bega kadimo ya gagwe go ya kwa Everton ka Firikgong a le lesome le boraro 2024 go fitlhelela setlha sa  2023–24 se fela. O tshamekile motshameko wa gagwe wa ntlha mo letsatsing lone leo mo phenyong ya dino tse tharo go lefela kgatlhanong le Aston Villa mo koping ya FA, a tsena a emela Karoline Olesen mo motsotsong wa masome a supa. O nositse nno ya gagwe ya ntlha ya setlhopha seo kgatlhanong le nottingham Forest mo koping ya FA, a bula go nosa mo phenyong ya 7–1 abo a thusa le go nosa.

## Tiro ya boditshabatshaba
O biditswe e le lantlha kwa setlhopheng sa U/17 ka Tlhakole a le masome a mabedi le boferabobedi kgatlhanong le Norway kwa Silkeborg. Setlhopha sa gagwe se ne sa fenya ka dino tse tlhano go tse pedi. O ne a tsena mo motsotsong wa bo masome a mane le borataro a emisetsa Sofie Bredgaard. O tsere karolo mo U/17 European Championship ya 2019 kwa Bulgaria, kwa setlhopha se neng sa palelwa ke go fetela kwa legatong la ditlhopana. Kühl ka semmuso o tshamekile metshameko e le mebedi mo kgaisanong eo. O tshamekile metshameko e lesome le boferabongwe ya setlhopha sa U, o mo bo gautshwaneng e le wa Mopitlo ka 2020.

Ka Mopitlo wa 2021 o ne a tlhophiwa ke mokatisi wa setlhopha sa bosetshaba Lars Søndergaard ko setlhopheng se segolo sa setshaba mo motshamekong wa botsalano kgatlhanong le Wales o o neng wa fela ka maleka a 1-1 kwa Cardiff City Stadium. O ne a emisetsa Emma Snerle mo motsotsong wa masome a ferabobedi le motso. O ne a le mo setlhopheng sa metshameko ya botsalano e e latelang kwa a neng a simolola mo phenyong ya Denmark ya dino tse tharo go tse pedi tsa Australia.

E ne e le leloko la setlhopha sa Denmark kwa sejaneng sa lefatshe sa 2023. E ne ele motshameki yo monnyenyane mo setlhopheng. O feditse mo go ba ba lesome ba ba kwa godimo mo sekgele se a se akareditseng, go tiribola le go kgopa mo kgaisanong.

## Dino tsa boditshabatshaba

## Ditlotla
**Nordsjælland**

* Danish Women's Cup: 2019–20

**Arsenal**

* FA Women's League Cup: 2022–23

## Metswedi